Ovo je u stvari moja dvosatna prezentacija za učenike srednje škole,
sažeta u tri minute.
A sve je počelo jednog dana u avionu, na putu ka TED-u,
prije sedam godina.
Do mene je sjedila učenica srednje škole, tinejdžerka,
a poticala je iz jako siromašne porodice.
Željela je da napravi nešto od svog života,
i postavila mi je jednostavno pitanje.
Rekla je: "Šta vodi ka uspjehu"?
I zaista sam se osjećao loše,
jer nisam imao dobar odgovor.
Nakon leta sam otišao na TED.
Zaboga, pomislih, nalazim se usred sobe prepune uspješnim ljudima!
Zašto da ih ne pitam šta im je pomoglo da uspiju,
i onda to proslijedim djeci?
I sad, nakon sedam godina i 500 intervjua,
reći ću vam šta zaista vodi do uspjeha
i šta pokreće TED-ovce.
Prva stvar je strast.
Freeman Thomas kaže: "Mene vodi moja strast".
TED-ovci rade to iz ljubavi, a ne zbog novca.
Carol Coletta kaže: "Platila bih nekome da radi ovo što ja radim".
A ono što je zanimljivo:
ako radite to iz ljubavi, novac će ionako doći.
Rad! Eupert Murdoch mi je rekao: "Sve je u napornom radu.
Ništa ne dolazi samo od sebe. Ali ja se puno zabavljam".
Je li to on rekao da se zabavlja? Rupert? Da!
(Smijeh)
TED-ovci se zaista zabavljaju dok rade. A rade naporno.
Shvatio sam da oni nisu radoholičari. Oni su zabavoholičari.
(Smijeh)
Biti dobar!
(Aplauz)
Alex Garden kaže: "Da biste bili uspješni, posvetite se nečemu
i postanite jako dobri u tome".
Nema nikakve čarolije, samo praksa, praksa, praksa.
I tu je fokus.
Norman Jewison mi je rekao:
"Mislim da sve to ima veze sa fokusiranjem na jednu stvar".
I trudi se!
David Gallo kaže: "Trudi se.
Fizički, mentalno, moraš se truditi, truditi, truditi."
Moraš savladati stidljivost i nesigurnost.
Goldie Hawn kaže, "Uvijek sam bila nesigurna u sebe.
Nisam bila dovoljno dobra, dovoljno pametna.
Nisam mislila da ću uspjeti."
Nije uvijek lako da sam sebe tjeraš,
i zato su izumili majke.
(Smijeh)
(Aplauz)
Frank Gehry mi je rekao:
"Moja majka me je tjerala".
(Smijeh)
Služi!
Sherwin Nuland kaže: "Služiti kao doktor je bila privilegija".
Mnoga djeca mi kažu da žele biti milioneri.
Prvo što ću im reći:
"OK, ne možeš služiti sebi.
Moraš pružiti drugima nešto što ima vrijednost.
Jer tako zapravo ljudi postaju bogati."
Ideje!
TED-ovac Bill Gates kaže: "Imao sam ideju:
osnovati prvu softversku kompaniju za mikrokompjutere".
Rekao bih da je to jako dobra ideja.
Nema tu neke čarolije u stvaranju kreativnih ideja.
Samo je bitno raditi neke jednostavne stvari.
A dajem puno dokaza.
Istraj!
Joe Kraus kaže:
"Istrajnost je najveći razlog našeg uspjeha".
Moraš istrajati uprkos neuspjehu i preprekama.
Što, naravno, uključuje kritike, odbijanje, kretene i pritisak.
(Smijeh)
Odgovor na ovo pitanje je jednostavan:
Plati 4.000 dolara i dođi na TED.
(Smijeh)
Ili ako u tome ne uspiješ, uradi ovih osam stvari,
Vjerujte mi, ovih osam važnih stvari vodi do uspjeha.
Hvala vam TED-ovci na svim intervjuima!
(Aplauz)